Nurugo Micro – bu smartfonlar uchun atrofdagi olam va narsalarni 18dan 400 barobargacha kattalashtirib, o‘rganishga yordam beruvchi yuqori qulaylikdagi raqamli mikroskop-klipsa hisoblanadi. Ixtiro Android va iOS’ning barcha turdagi smartfonlariga mos keladi. Mobil apparatlarga qurilmani o‘rnatish uchun asosiy kameraga qo‘yiluvchi maxsus qisqich mavjud. Nurugo Micro‘dan foydalanish chog‘ida sinxronizatsiyalash shart emas, faqatgina Nurugo Vox ishchi dasturining o‘zi kifoya. Unga quvvatning ham keragi yo‘q, chunki u - smartfon kamerasiga o‘rnatiluvchi qo‘shimcha vosita. O‘rganilayotgan obektni yoritish uchun mobil apparat rangidan foydalanuvchi rangli tolalar mavjud. Ushbu yangilikni yaratgan insonlar u dunyodagi eng ixcham mikroskop bo‘lishiga ishonishmoqda. Uning kengligi 0.51 sm.dan oshmaydi, og‘irligi esa bor-yo‘g‘i 3.9 grammni tashkil qiladi. Ayni damda Nurugo Micro mikroskopini Kickstarter caytida avvaldan qilinuvchi buyurtma orqali 39 dollarga sotib olish mumkin.